
Téma: MÄSO, RYBY, VAJCIA, STRUKOVINY
Cieľ, zameranie aktivity: Hlavná aktivita k vyššie uvedenej témy bola nazvaná podľa rozprávky. Naše žiačky sa naozaj zahrali na Popolušky. Cieľom ale nebolo preberanie zmiešaných strukovín, ale rozlíšenie farby, veľkosti, tvaru jednotlivých strukovín. 
Vyučovací predmet:
· chémia (Zdravá strava, Potravinová pyramída, Proteíny)
· biológia (Tráviaca sústava, Ochorenia a poruchy tráviacej a vylučovacej sústavy)
· občianska náuka (Zdravý životný štýl, Rodina) 
· na rôznych témach  v rámci etickej výchovy.
Pomôcky: sušený hrach, šošovica, fazuľa, sója, cícer, misky, lístky s názvami použitých strukovín
Príprava:Príprava strukovín a ich názvov, zmiešanie. 
Postup, realizácia:
1) Žiakom ukážeme 5 rôznych strukovín, následne ich zmiešame. 
2) Žiaci najprv strukoviny roztriedia podľa druhu, následne k ním priradia správne názvy a ústne opíšu ich farbu, vzhľad, tvar a veľkosť, hľadajú spoločné a rozdielne znaky, hovoria názvy jedál, ktoré môžeme z uvedených strukovín pripraviť. 
Zhrnutie:
	Žiaci hravou formou spoznali uvedené strukoviny, uvedomili si ich význam v strave človeka.
Prílohy: žiadne


